માનવમિત્ર, અમદાવાદ : સુપ્રીમ કોર્ટે રાતના ૧૦ વાગ્યા બાદ ફટાકડા ફોડવાનો પ્રતિબંધ લાદયો છે અને રાત્રે ૮થી ૧૦ વાગ્યા દરમ્યાન ફટાકડા ફોડવાની છૂટ આપી છે. ત્યારે શહેરના અમરાઈવાડી વિસ્તારમાં સુપ્રીમ કોર્ટના ચુકાદાની માર્ગદર્શિકા અને અમદાવાદ શહેર પોલીસ કમિશનરના જાહેરનામાના ભંગ બદલ બે યુવકની ધરપકડ કરવામાં આવી છે. બંને યુવકોએ રાત્રે સાડા બાર વાગ્યે જાહેર માર્ગ પર ફટાકડા ફોડ્‌યા હતા. બીજીબાજુ, ફટાકડા ફોડનાર બંને યુવકોની ધરપકડને પગલે ભારે ચકચાર મચી ગઇ હતી.